

1. [bookmark: _Toc97700652][bookmark: _Toc148255237][bookmark: _GoBack]Makroekonomické rámce zostavenia návrhu rozpočtu na roky 2016 až 2018 

V roku 2015 porastie slovenská ekonomika o 2,9 %. Zrýchlenie rastu oproti predchádzajúcemu roku odráža prepad cien ropy, ktorý prostredníctvom nižšej inflácie podporí domáci dopyt. Ten bude aj naďalej hlavným motorom rastu. 

ECB v januári ohlásila kvantitatívne uvoľňovanie. Od marca tohto roku bude pravidelne každý mesiac nakupovať sekuritizované aktíva, kryté dlhopisy finančného sektora a štátne dlhopisy v hodnote 60 mld. eur mesačne, a to najmenej po dobu 19 mesiacov, čo má banke pomôcť v dosiahnutí inflačného cieľa. Následkom tohto rozhodnutia bolo oslabenie kurzu eura na 12-ročné minimum. Americká centrálna banka FED ukončila nákup aktív a očakáva sa, že v priebehu roka 2015 zvýši sadzby, čo viedlo k posilneniu amerického dolára. Akciové trhy rástli aj napriek zvýšenej volatilite spôsobenej rusko-ukrajinským konfliktom. Ceny ropy sa na konci roka 2014 a začiatkom roka 2015 výrazne znížili.

Kolaps cien ropy a oslabenie eura budú mať stimulačný vplyv na eurozónu. Nízke ceny ropy znižujú výrobné náklady a nízka inflácia pomáha reálnym príjmom domácností. Depreciácia eura podporuje európskych exportérov a pôsobí proti deflačnému trendu. Vplyv poklesu cien ropy na HDP eurozóny v roku 2015 by sa mal podľa medzinárodných inštitúcií pohybovať medzi 0,2 % - 0,8 %.

Hospodársky rast eurozóny je však slabý. Nemecká ekonomika výraznejšie zrýchlila až v štvrtom kvartáli 2014, Francúzsko sa nachádza na okraji recesie a talianska ekonomika klesá. Situáciu v eurozóne sťažuje deflácia, ktorá obmedzuje stratégiu fiškálnej konsolidácie a znižovania dlhov. Predstihové indikátory však naznačujú odrazenie od dna a možnosť zrýchlenia rastu už začiatkom roka 2015. Eurozóna by mala v roku 2015 rásť o viac ako 1 %. Významnejší rast by však mali zaznamenať ekonomiky našich susedov – ČR, Poľska a Maďarska. Navyše štruktúra ich rastu by mala byť priaznivejšia pre slovenský export.

Aktuálna oficiálna prognóza Ministerstva financií SR predpokladá v roku 2015 rast ekonomiky na úrovni 2,9 %. Pozitívnym impulzom je šok na strane ponuky vyplývajúci z klesajúcich cien ropy. Nízka inflácia pretavená do vyššieho rastu reálnych miezd, zlepšujúci sa spotrebiteľský sentiment a mierne klesajúca miera úspor podporia nárast súkromnej spotreby. Tá prispeje v tomto roku k rastu HDP najväčšou mierou. Nízke ceny ropy zvýšia aj dopyt našich obchodných partnerov, čo sa odrazí v zlepšení exportnej výkonnosti a jej návratu na trajektóriu rastu.

Trh práce bude pokračovať v pozitívnom trende z minulého roku. Ekonomický rast založený predovšetkým na domácej spotrebe by sa mal premietnuť do solídneho nárastu zamestnanosti o 0,6 %. Nové pracovné miesta budú vznikať najmä v sektore služieb. Miera nezamestnanosti vďaka tomu poklesne pod 13 %. V ďalších rokoch by sa mal rast zamestnanosti ešte mierne zrýchľovať. 

Očakávaný rast nominálnych miezd by mal spomaliť oproti rekordnému roku 2014. Ukotvenie inflácie na nulových hodnotách bude brzdiť rast nominálnych miezd len čiastočne, zatiaľ čo prorastovo bude pôsobiť zrýchlenie rastu produktivity práce a výraznejšie zvýšenie minimálnej mzdy. Vďaka nulovej inflácii reálny rast zostane vysoko na úrovni 2,6 %, čo je druhý najrýchlejší rast od vypuknutia krízy. 

Spotrebiteľské ceny nebudú rásť ani v roku 2015. Deflačný vývoj bude pre pokles cien ropy pokračovať v prvej polovici roka. Stagnáciu cenovej hladiny podporí januárové zlacnenie plynu, elektriny a tepla a výrazne klesnú aj ceny pohonných hmôt. Pomalý rast cien vyplýva z prepadu nákladových faktorov a deflácie prichádzajúcej z eurozóny. Ceny potravín by mali rásť len mierne. Ceny služieb zatiaľ nereagujú na domáce dopytové tlaky a ich rast tak zostáva na mimoriadne nízkych hodnotách. Uvoľnená politika ECB a dopytové tlaky pochádzajúce z oživenia domácej ekonomiky povedú k zrýchleniu rastu cien až v druhej polovici roka. Riziká pre vývoj inflácie sú vyvážené na obe strany. Pokles cien ropy a plynu môže viesť k ďalšiemu znižovaniu regulovaných cien ešte v roku 2015. Na druhej strane však rýchlejšia transmisia uvoľnenej menovej politiky, slabého eura a vysokého rastu miezd môže pôsobiť na silnejší rast cien služieb a dovážaných tovarov.


	Prognóza vybraných ukazovateľov ekonomiky 

	ukazovateľ
	skutočnosť
	prognóza

	(rast v % ak nie je uvedené inak)
	2012
	2013
	2014
	2015
	2016
	2017
	2018

	Hrubý domáci produkt
	
	 
	
	
	
	
	

	HDP, v bežných cenách (mld. eur)
	72,2
	73,6
	75,2
	77,3
	81,3
	85,7
	90,6

	HDP, reálny rast
	1,6
	1,4
	2,4
	2,9
	3,6
	3,6
	3,7

	Súkromná spotreba, reálny rast
	-0,5
	-0,8
	2,4
	2,8
	2,7
	2,8
	2,9

	Súkromná spotreba, nominálny rast
	3,0
	0,6
	1,9
	2,7
	4,4
	4,6
	5,0

	Vládna spotreba
	-2,0
	2,4
	3,8
	2,3
	1,0
	1,2
	1,3

	Fixné investície
	-9,3
	-2,7
	4,6
	3,7
	1,8
	1,7
	2,1

	Export tovarov a služieb
	9,3
	5,2
	4,1
	1,4
	5,9
	6,0
	6,1

	Import tovarov a služieb
	2,6
	3,8
	4,7
	1,0
	4,5
	4,9
	4,8

	Trh práce
	
	 
	
	
	
	
	

	Zamestnanosť (podľa podnikového výkazníctva)
	-0,1
	-0,7
	1,1
	0,6
	0,7
	0,7
	0,8

	Priemerná mesačná mzda za hospodárstvo; nom. rast
	2,4
	2,4
	4,4
	2,6
	3,9
	4,4
	4,6

	Priemerná mesačná mzda za hospodárstvo; reálny rast
	-1,2
	0,9
	4,4
	2,6
	2,3
	2,5
	2,6

	Miera nezamestnanosti (VZPS)
	14,0
	14,2
	13,4
	12,9
	12,2
	11,4
	10,5

	Inflácia
	
	 
	
	
	
	
	

	Index spotrebiteľských cien
	3,6
	1,4
	-0,1
	0,0
	1,6
	1,8
	2,0

	Zdroj: ŠÚ SR, MF SR














2. Stanovenie výšky schodku rozpočtu verejnej správy na roky 2016 až 2018

Návrh východísk rozpočtu verejnej správy na roky 2016 až 2018 vychádza z prognózy vývoja ekonomiky a daňových a odvodových príjmov z februára 2015 a predstavuje základný dokument pre prípravu rozpočtu na roky 2016 až 2018. 

Základným cieľom fiškálnej politiky je zabezpečenie dlhodobo udržateľných verejných financií. Cieľová hodnota deficitu verejnej správy na rok 2016 bola preto stanovená vo výške 1,93 % HDP. Predkladané východiská rozpočtu verejnej správy na roky 2016 až 2018 sú v súlade s európskymi fiškálnymi pravidlami. Za predpokladu naplnenia schváleného rozpočtu na rok 2015 sa pri stanovení cieľa na rok 2016 uvažuje s medziročným zlepšením štrukturálneho salda o 0,35 % HDP, čo zodpovedá deficitu verejnej správy na úrovni spomínaných 1,93 % HDP.  V ďalších rokoch sa predpokladá znižovanie deficitu na úroveň 0,88 % HDP v roku 2017 a 0,53 % HDP v roku 2018. Stanovené ciele by mali prispieť k udržaniu dlhu verejnej správy pod sankčnou hranicou 55 % HDP, čím sa zohľadňujú aj požiadavky ústavného zákona o rozpočtovej zodpovednosti.
 
 Základom pre stanovenie výdavkov obsiahnutých v návrhu východísk je platná legislatíva, pričom je zohľadnená zákonná valorizácia jednotlivých sociálnych a dôchodkových dávok. Väčšina výdavkov, ktorých rozpočet nie je určený konkrétnou legislatívou, vychádza z úrovne limitov na roky 2016 a 2017, ktoré boli súčasťou schváleného rozpočtu verejnej správy na roky 2015 až 2017. Tieto výdavky boli aktualizované o nové skutočnosti, ktoré vzhľadom na ich charakter bolo potrebné premietnuť do návrhu východísk. Napríklad v oblasti osobných výdavkov bol zapracovaný vplyv valorizácie platov vyjednaný v rámci kolektívneho vyjednávania na rok 2015.  

Východiská za oblasť prostriedkov EÚ a spolufinancovania sú zostavené na základe podkladov jednotlivých kapitol štátneho rozpočtu a ich odhadov o plánovanom čerpaní. Zároveň sa zohľadňuje potreba dočerpania záväzkov v rámci aktuálneho programového obdobia. 

Na základe týchto skutočností návrh východísk rozpočtu verejnej správy aktuálne počíta so schodkom na úrovni 1,93 % HDP v roku 2016, 1,38 % HDP v roku 2017 a 1,01 % HDP v roku 2018 tak, ako zobrazuje nasledovná tabuľka. Saldo hospodárenia jednotlivých subjektov je uvedené v prílohe.

	(v mil. eur; ESA 2010)
	Skutočnosť
	Predbežná
skutočnosť
	Schválený
RVS
	Očakávaná skutočnosť
	Východiská rozpočtu VS
	Rozdiel

	
	2012
	2013
	2014
	2015
	2016
	2017
	2018
	2016-2015

	Hospodárenie ostatných subjektov VS
	639,8
	301,7
	-161,7
	683,7
	507,0
	569,0
	684,9
	641,4
	-114,7

	Modifikujúce faktory (vplyv akrualizácie ŠR)
	124,5
	-211,8
	928,4
	359,8
	206,1
	85,3
	243,1
	64,3
	-274,5

	Schodok ŠR na hotovostnom princípe
	-3 810,7
	-2 023,3
	-2 923,4
	-2 983,6
	-2 681,7
	-2 222,7
	-2 109,1
	-1 621,4
	760,9

	Schodok rozpočtu VS
	-3 046,4
	-1 933,4
	-2 156,7
	-1 940,1
	-1 968,6
	-1 568,4
	-1 181,1
	-915,7
	371,7

	Schodok rozpočtu VS (v % na HDP)
	-4,22
	-2,63
	-2,87
	-2,49
	-2,55
	-1,93
	-1,38
	-1,01
	0,56

	HDP (b. c.; v mil. eur)
	72 184,7
	73 593,2
	75 214,9
	77 916,0
	77 311,0
	81 261,9
	85 704,8
	90 575,1
	3 345,9

	
	
	
	
	
	
	
	
	
	

	Cielený schodok rozpočtu VS (v % na HDP)
	-2,49
	-1,93
	-0,88
	-0,53
	

	Potreba opatrení na zabezpečenie cieleného schodku RVS (v mil. eur)
	43,6
	0,0
	426,9
	435,7
	


Pozn.:  V stĺpci „rozdiel“ údaj so znamienkom mínus, resp. plus znamená zhoršenie, resp. zlepšenie bilancie.
Na rokovanie vlády SR bude do 15. augusta predložený Návrh rozpočtu verejnej správy na roky 2016 až 2018, ktorý bude zohľadňovať júnovú prognózu vývoja ekonomiky a daňových a odvodových príjmov. V rámci prípravy návrhu rozpočtu budú ešte prebiehať podrobné rokovania a diskusie s príslušnými subjektmi verejnej správy. 


3. Daňové a odvodové príjmy

Makroekonomické predpoklady uvedené v prvej časti tohto dokumentu boli základom pre vypracovanie aktuálnych prognóz daňových a odvodových príjmov verejnej správy na roky 2015 až 2018. Prognóza daní a odvodov bola podrobená hodnoteniu v rámci výboru pre daňové prognózy dňa 10. februára 2015. Strednodobá prognóza daňových príjmov a príjmov sociálneho a zdravotného poistenia MF SR bola členmi výboru (KRRZ, NBS, SLSP, ČSOB, UniCredit Bank a Tatrabanka) označená ako realistická, s výnimkou Infostatu, ktorý označil prognózu ako optimistickú. Aktuálny odhad navyše obsahuje aj úpravu daní o predpokladané notifikované údaje v rokoch 2013 a 2014.

Prognóza jednotlivých daní na nasledujúce roky je ovplyvnená najmä makroekonomickým vývojom, ktorý bude v najbližších rokoch z pohľadu daňových príjmov menej priaznivý, s kulmináciou v roku 2016. Vyšší reálny ekonomický rast a väčšia kúpyschopnosť vďaka vyššej reálnej mzde majú na daňové príjmy pozitívny vplyv. Nad ním ale prevažuje vplyv nízkej inflácie, znižujúcej nominálne základne, z ktorých sa platí väčšina daní. Na výnos DPH majú negatívny vplyv aj nižšie vládne výdavky. Zlepšovanie úspešnosti výberu DPH a vyššia ziskovosť firiem kompenzuje negatívny vplyv makroekonomickej prognózy.

Daňové a odvodové príjmy na akruálnej báze (metodika ESA 2010) bez sankcií sú prezentované v nasledovnej tabuľke.

	(v tis. eur, ESA 2010)
	Skutočnosť
	Odhad
	Prognóza

	
	2013
	2014
	2015
	2016
	2017
	2018

	Daňové príjmy VS spolu
	12 097 609
	12 656 006
	13 086 062
	13 564 891
	14 012 308
	14 721 960

	Daň z príjmov fyzických osôb
	2 146 214
	2 276 571
	2 391 728
	2 534 113
	2 682 739
	2 849 229

	Daň z príjmov právnických osôb 
	2 047 207
	2 180 650
	2 354 190
	2 453 316
	2 597 317
	2 785 767

	Daň z príjmov vyberaná zrážkou
	177 784
	175 061
	158 872
	168 847
	177 809
	187 277

	Daň z pridanej hodnoty
	4 696 141
	5 013 006
	5 166 991
	5 365 101
	5 623 192
	5 920 415

	Spotrebné dane
	1 985 246
	2 014 993
	2 029 846
	2 046 342
	2 059 809
	2 075 520

	Dane z medzinár. obchodu a transakcií
	27 553
	31 512
	31 303
	26 410
	28 034
	29 743

	Miestne dane (od roku 2015 bez dane z motorových 
       vozidiel**)
	640 375
	646 622
	526 463
	530 161
	550 434
	574 460

	Ostatné dane
	377 088
	317 591
	426 669
	440 601
	292 974
	299 549

	Sociálna poisťovňa (EAO + dlžné)*
	5 495 474
	5 756 222
	5 958 185
	6 232 508
	6 517 069
	6 861 327

	Zdravotné poisťovne (EAO + dlžné)
	2 636 201
	2 778 554
	2 701 266
	2 827 227
	2 989 771
	3 168 164

	Daňové a odvodové príjmy spolu
	20 229 284
	21 190 781
	21 745 513
	22 624 626
	23 519 148
	24 751 451

	Daňové a odvod. príjmy - medziročný rast (%)
	9,8
	4,8
	2,6
	4,0
	4,0
	5,2

	Daňové a odvod. príjmy - % podiel na HDP
	27,5
	28,2
	28,1
	27,8
	27,4
	27,3

	* bez  transferu úspor z DSS od vystúpených 
	

	** s výnimkou decembrového presunu z roku 2014 v januári 2015
	




4. Rozdiely medzi východiskami rozpočtu verejnej správy na rok 2016 a schváleným rozpočtom verejnej správy na rok 2015

Na základe aktuálnej predikcie makroekonomického rámca, štátneho rozpočtu a ostatných subjektov verejnej správy je možné predpokladať nasledovné rozdiely medzi schváleným rozpočtom verejnej správy na rok 2015 a návrhom východísk rozpočtu verejnej správy na rok 2016. Nižšie sú popísané najvýznamnejšie zmeny v jednotlivých subjektoch. 

Štátny rozpočet

Príjmy štátneho rozpočtu v porovnaní so schváleným rozpočtom na rok 2015 klesajú o 1,14 mld. eur, čo je spôsobené najmä znížením príjmov z prostriedkov Európskej únie z dôvodu ukončenia 2. programového obdobia a rozbiehania 3. programového obdobia. 

Výdavky štátneho rozpočtu klesajú o 1,90 mld. eur. V rámci nich dochádza najmä k zníženiu výdavkov z prostriedkov Európskej únie, výdavkov na spolufinancovanie a znižuje sa transfer Sociálnej poisťovni.

Obce

V návrhu východísk na rok 2016 sa predpokladá prebytok rozpočtového hospodárenia obcí vo výške 80 741 tis. eur, čo je oproti schválenému rozpočtu na rok 2015 menej 
o 64 296 tis. eur. Zníženie prebytku je ovplyvnené hlavne odhadovaným vyšším čerpaním bežných výdavkov, ktoré zohľadňuje vývoj skutočnosti v predchádzajúcom období a prípravu návrhu rozpočtu bez obmedzenia dlhovej brzdy. V tejto etape sa predbežne rozpočtujú v príjmoch nižšie kapitálové granty a transfery a kapitálové výdavky v nadväznosti na to, že rezorty zatiaľ len čiastočne rozpočtujú zapojenie zdrojov EÚ v rámci nového tretieho programového obdobia. Celkové príjmy vrátane finančných operácií na rok 2016 sa predpokladajú v sume 3 880 248 tis. eur a celkové výdavky vrátane finančných operácii v sume 3 651 507 tis. eur. 

Vyššie územné celky

V návrhu východísk na rok 2016 sa predpokladá prebytok rozpočtového hospodárenia VÚC vo výške 82 475 tis. eur, čo je oproti schválenému rozpočtu na rok 2015 menej 
o 41 363 tis. eur. Zníženie prebytku je ovplyvnené najmä predpokladaným vyšším čerpaním bežných výdavkov, ktoré prihliada na vývoj skutočnosti v predchádzajúcom období a prípravu návrhu rozpočtu bez obmedzenia dlhovej brzdy. V tejto etape sa predbežne rozpočtujú v príjmoch nižšie kapitálové granty a transfery a kapitálové výdavky v nadväznosti na to, že rezorty zatiaľ len čiastočne rozpočtujú zapojenie zdrojov EÚ v rámci nového tretieho programového obdobia. Celkové príjmy vrátane finančných operácií na rok 2016 sa predpokladajú vo výške 1 277 207 tis. eur a celkové výdavky vrátane finančných operácií vo výške 1 145 732 tis. eur. 

Sociálna poisťovňa

Celkové príjmy Sociálnej poisťovne na rok 2016 sa navrhujú v sume 7,83 mld. eur, čo v porovnaní so schváleným rozpočtom príjmov na rok 2015 predstavuje nárast o 180 mil. eur, t. j. o 2,35 %. Príjmy z poistného od ekonomicky aktívnych osôb sa predpokladajú v sume 
5,99 mld. eur, v porovnaní s rokom 2015 sú teda vyššie o 276 mil. eur. Transfer zo štátneho rozpočtu na zabezpečenie platobnej schopnosti Sociálnej poisťovne sa predpokladá v sume 0,82 mld. eur, čo je o 87,6 mil. eur menej oproti schválenému rozpočtu na rok 2015.

Celkové výdavky Sociálnej poisťovne v roku 2016 sa navrhujú v sume 7,29 mld. eur. V porovnaní so schváleným rozpočtom na rok 2015 rastú o 184 mil. eur, čo predstavuje nárast o 2,59 %. Nárast je premietnutý najmä vo výdavkoch poistenia. Výdavky správneho fondu sa navrhujú v sume 106 mil. eur, t. j. na rovnakej úrovni ako v roku 2015. 

Celkový hotovostný prebytok v roku 2016 je rozpočtovaný vo výške 541 mil. eur a v metodike ESA 2010 je navrhnutý prebytok na úrovni 32,6 mil. eur.

Verejné zdravotné poistenie

Návrh príjmov Verejného zdravotného poistenia (ďalej len „VZP“) na rok 2016 v sume 4,39 mld. eur v porovnaní so schváleným rozpočtom  na rok 2015 vo výške 
4,26 mld. eur predstavuje rast o 131,8 mil. eur. Ide predovšetkým o rast príjmov od ekonomicky aktívnych osôb vrátane ročného zúčtovania.

Výdavky VZP na rok 2016 v sume 4,13 mld. eur v porovnaní so schváleným rozpočtom na rok 2015 v sume 3,99 mld. eur rastú o 146,4 mil. eur, čo sa premieta do rastu výdavkov poistenia. 

Celkový prebytok prostriedkov VZP na rok 2016 je rozpočtovaný v sume 258 mil. eur a prebytok v metodike ESA 2010 na rok 2016 je navrhnutý na úrovni 9,79 mil. eur.

Zdravotnícke zariadenia

Návrh príjmov Zdravotníckych zariadení (ďalej len „ZZ“) na rok 2016 sa predpokladá vo výške 1 327,0 mil. eur, čo predstavuje nárast o 0,20 % oproti súhrnu rozpočtovaných príjmov jednotlivých ZZ na rok 2015. Nedaňové príjmy vo výške 1 260,3 mil. eur, ktoré sú tvorené v prevažnej miere z príjmov za úhradu zdravotnej starostlivosti, predstavujú 95,0 % z celkových príjmov ZZ. 

Výdavky ZZ na rok 2016 predstavujú sumu 1 275,8 mil. eur, čo je nárast oproti roku 2015 o 2,90 mil. eur. Bežné výdavky medziročne rastú o 7,88 mil. eur. Kapitálové výdavky medziročne klesajú o 5,86 mil. eur. 

Celkový prebytok prostriedkov ZZ na rok 2016 predstavuje 51,2 mil. eur a prebytok v metodike ESA 2010 na rok 2016 je vo výške 2,88 mil. eur.

Národný jadrový fond 

Návrh príjmov Národného jadrového fondu na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (ďalej len „NJF“) na rok 2016 predstavuje 1,50 mld. eur, čo oproti schválenému rozpočtu na rok 2015 predstavuje nárast o 102 mil. eur. Na uvedenom náraste sa podieľa najmä medziročný nárast zostatku prostriedkov z minulého roka v sume 96 mil. eur.

Výdavky NJF na rok 2016 predstavujú sumu 50,8 mil. eur a v porovnaní so schváleným rozpočtom na rok 2015 klesajú o 20,4 mil. eur.

Celkový prebytok prostriedkov NJF na rok 2016 predstavuje 1,45 mld. eur a prebytok v metodike ESA 2010 na rok 2016 predstavuje 128 mil. eur.

Fond národného majetku SR

Príjmy Fondu národného majetku SR (ďalej len „FNM SR“) sa na rok 2016 navrhujú vo výške 67,5 mil. eur, čo predstavuje pokles oproti schválenému rozpočtu na rok 2015 v sume 19,9 mil. eur. Príčinou poklesu príjmov oproti schválenému rozpočtu na rok 2015 je pokles plánovaného príjmu z dividend o 15,4 mil. eur z dôvodu odpredaja majetkových podielov spoločnosti Slovak Telekom, a. s. Zostatok peňažných prostriedkov z predchádzajúceho roka klesá o 4,4 mil. eur.

Na strane výdavkov FNM SR dochádza k poklesu oproti schválenému rozpočtu na rok 2015 o 21,6 mil. eur, keď celkové výdavky FNM SR sú navrhované na rok 2016 vo výške 
5,4 mil. eur. Pokles výdavkov je zapríčinený znížením transferu do štátnych finančných aktív v dôsledku zníženého príjmu z dividend o 15,4 mil. eur, znížením výdavkov na bezodplatný prevod cenných papierov od fyzických osôb na FNM SR o 5,1 mil. eur a nerozpočtovaním výdavkov na ukončenie činnosti FNM SR.

Celkový hotovostný prebytok FNM SR v roku 2016 je navrhovaný vo výške 
62,1 mil. eur a schodok v metodike ESA 2010 vo výške 5,2 mil. eur.

Environmentálny fond

Objem príjmov Environmentálneho fondu (ďalej len „EF“) navrhnutý na rok 2016 v sume 431 mil. eur, ktorý má byť dosiahnutý rovnako ako po minulé roky výlučne z vlastných zdrojov bez dotácií zo štátneho rozpočtu, rastie oproti roku 2015 o 47,6 %, čo predstavuje 140 mil. eur. Dôvodom celkového nárastu príjmov je vyššia úroveň zostatku prostriedkov z predchádzajúcich rokov. 
	 
Výdavky EF navrhnuté na rok 2016 v celkovej výške 27 mil. eur rastú v porovnaní so schváleným rozpočtom roku 2015 o 168 tis. eur. Na rok 2016 sú rozpočtované bežné transfery vo výške 1,5 mil. eur a kapitálové transfery sú plánované na úrovni 18,5 mil. eur. Ide o výdavky, ktoré sú určené na dotácie v oblasti životného prostredia, smerované väčšinou obciam a svojou výškou zachovávajú úroveň schváleného rozpočtu 2015.

Celkový prebytok prostriedkov EF na rok 2016 predstavuje 404 mil. eur a prebytok v metodike ESA 2010 predstavuje 132 mil. eur.

Štátny fond rozvoja bývania 

Príjmy Štátneho fondu rozvoja bývania (ďalej len „ŠFRB“) sa navrhujú na rok 2016 v sume 171 mil. eur a v porovnaní so schváleným rozpočtom roku 2015 sú nižšie 
o 17,5 mil. eur, t. j. o 9,26 %. Na uvedenom znížení príjmov sa podieľajú najmä príjmy
z transferov zo štátneho rozpočtu, ktoré v porovnaní so schváleným rozpočtom roku 2015 sú nižšie o 29,9 mil. eur.

Výdavky ŠFRB sa navrhujú na rok 2016 v sume 157 mil. eur a v porovnaní so schváleným rozpočtom roku 2015 sú nižšie o 21,9 mil. eur, t. j. o 12,3 % najmä z dôvodu zníženia výdavkov na poskytované úvery o 22,4 mil. eur.

Celkový prebytok prostriedkov ŠFRB na rok 2016 predstavuje 14,1 mil. eur a prebytok v ESA 2010 na rok 2016 predstavuje 49,6 mil. eur.

Úrad pre dohľad nad zdravotnou starostlivosťou

Návrh príjmov Úradu pre dohľad nad zdravotnou starostlivosťou (ďalej len „ÚDZS“) na rok 2016 v sume 39,9 mil. eur v porovnaní so schváleným rozpočtom  na rok 2015 v sume 39,7 mil. eur predstavuje nárast o 0,2 mil. eur. Nedaňové príjmy sa rozpočtujú na úrovni schváleného rozpočtu na rok 2015 vo výške 805 tis. eur. Zvýšenie celkových príjmov je v dôsledku rastu povinného príspevku zo zdravotných poisťovní, ktorého výška je taxatívne určená zákonom. Zostatok prostriedkov z predchádzajúcich rokov sa rozpočtuje v sume 
22,1 mil. eur.

Výdavky ÚDZS na rok 2016 sa navrhujú v sume 17,6 mil. eur, čo v porovnaní so schváleným rozpočtom na rok 2015 predstavuje pokles o 38 tis. eur. V nadväznosti na uvedené klesajú najmä výdavky na tovary a služby o 66 tis. eur, zároveň rastú kapitálové výdavky o 28 tis. eur.

Celkový prebytok prostriedkov ÚDZS na rok 2016 predstavuje 22,3 mil. eur 
a prebytok v metodike ESA 2010 na rok 2016 predstavuje 246  tis. eur.

Slovenský pozemkový fond

Celkové príjmy Slovenského pozemkového fondu (ďalej len „SPF“) na rok 2016 sú rozpočtované v sume 24,1 mil. eur. V porovnaní so schváleným rozpočtom na rok 2015 sú vyššie o 1,4 mil. eur, čo predstavuje nárast o 6,2 %, predovšetkým z dôvodu nárastu príjmov z predaja pozemkov. 

Celkové výdavky SPF rozpočtované na rok 2016 v sume 15,9 mil. eur sú v porovnaní so schváleným rozpočtom na rok 2015 nižšie o 0,3 mil. eur, t. j. o 1,8 %. Bežné výdavky sú nižšie o 0,3 mil. eur, kapitálové výdavky sú zhruba na úrovni rozpočtu. V bežných výdavkoch sa premieta nárast najmä tovarov a služieb o 0,5 mil. eur v súvislosti s nárastom výdavkov na právne služby advokátskych kancelárií. Bežné transfery sú nižšie o 1,0 mil. eur, z dôvodu poklesu transferu pre Ministerstvo pôdohospodárstva a rozvoja vidieka SR o 0,5 mil. eur a poklesu výdavkov na náhrady v zriadených záhradkových osadách o 0,5 mil. eur. 

Prebytok v metodike ESA 2010 ako aj celkový prebytok SPF v roku 2016 na hotovostnej báze sa predpokladá na úrovni 8,1 mil. eur, pričom v porovnaní so schváleným rozpočtom na rok 2015 je vyšší o 1,7 mil. eur, t. j. o 26,6 %. 

Slovenská konsolidačná, a. s.

Príjmy Slovenskej konsolidačnej, a. s. (ďalej len „SK, a. s.“) sa navrhujú na rok 2016 vo výške 63,3 mil. eur a v porovnaní so schváleným rozpočtom na rok 2015 sú vyššie 
o 7,6 mil. eur. Na zvýšení príjmov sa podieľa navýšenie príjmov z realizácie pohľadávok o 3,6 mil. eur a zostatok prostriedkov z predchádzajúceho roka, ktorý sa zvýši o 4,5 mil. eur.

Výdavky SK, a. s. sa navrhujú na rok 2016 vo výške 10,6 mil. eur a v porovnaní so schváleným rozpočtom na rok 2015 sú vyššie o 0,9 mil. eur. Nárast výdavkov zohľadňuje zvýšené nároky na SK, a. s. v súvislosti s aplikáciou novely zákona o pohľadávkach štátu. Osobné výdavky v porovnaní so schváleným rozpočtom na rok 2015 rastú o 0,6 mil. eur, tovary a služby bez dividend o 0,5 mil. eur a kapitálové výdavky o 0,2 mil. eur. Výplata dividend akcionárovi Ministerstvu financií SR sa v súčasnosti predpokladá oproti schválenému rozpočtu na rok 2015 nižšia o 0,4 mil. eur.

Celkový hotovostný prebytok SK, a. s. v roku 2016 je navrhovaný vo výške 
52,7 mil. eur a prebytok v metodike ESA 2010 v roku 2016 predstavuje 4,5 mil. eur.

Verejné vysoké školy

Návrh príjmov verejných vysokých škôl (ďalej len „VVŠ“) z hlavnej činnosti na rok 2016 predstavuje 973,4 mil. eur, čo oproti schválenému rozpočtu na rok 2015 v sume 
943,1 mil. eur predstavuje nárast o 30,2 mil. eur. Na uvedenom náraste sa podieľajú nedaňové príjmy, ktoré medziročne rastú o 15,1 mil. eur. Medziročný nárast sa prejavuje aj v celkových transferoch z rozpočtu verejnej správy v sume 15,1 mil. eur, z toho transfery štátneho rozpočtu z Ministerstva školstva, vedy, výskumu a športu SR rastú v sume 8,32 mil. eur 
a transfery zo štrukturálnych fondov vrátane spolufinancovania zo štátneho rozpočtu rastú 
o 6,80 mil. eur. Nárast príjmov je zaznamenaný pri príjmoch zo zostatku prostriedkov z predchádzajúcich rokov o sumu 73,2 tis. eur.

Výdavky VVŠ na rok 2016 predstavujú sumu 710,6 mil. eur, čo je nárast oproti roku 2015 o 30,2 mil. eur. Bežné výdavky medziročne rastú o 22,6 mil. eur najmä z dôvodu zapracovania valorizácie osobných výdavkov pre zamestnancov VVŠ a zvýšenia výdavkov zo štrukturálnych fondov vrátane spolufinancovania zo štátneho rozpočtu. Kapitálové výdavky medziročne rastú o 7,51 mil. eur, najmä z dôvodu financovania projektov zo štrukturálnych fondov vrátane spolufinancovania. 

Celkový prebytok prostriedkov VVŠ na rok 2016 predstavuje 262,7 mil. eur 
a prebytok v metodike ESA 2010 na rok 2016 predstavuje 100,6 tis. eur.

Rozhlas a televízia Slovenska

Návrh príjmov Rozhlasu a televízie Slovenska (ďalej len „RTVS“) na rok 2016 predstavuje 102 mil. eur, čo v porovnaní so schváleným rozpočtom na rok 2015 vo výške 
105 mil. eur predstavuje pokles o 3,0 mil. eur. Daňové príjmy (úhrady za služby verejnosti poskytované RTVS) majú klesajúcu tendenciu (zaznamenávajú pokles o 738 tis. eur). Na poklese príjmov sa podieľa aj nižší transfer zo štátneho rozpočtu, ktorý je na rok 2016 rozpočtovaný v sume 26 mil. eur (pokles o 4,0 mil. eur), z toho bežný transfer sa navrhuje vo výške 23 mil. eur a kapitálový transfer vo výške 3,0 mil. eur.

Výdavky RTVS sa na rok 2016 rozpočtujú vo výške 99,2 mil. eur a v porovnaní so schváleným rozpočtom roku 2015 klesajú o 3,99 mil. eur. Na medziročnom poklese sa podieľajú nižšie bežné aj kapitálové výdavky v nadväznosti na nižší transfer zo štátneho rozpočtu.

Celková bilancia RTVS je zostavená s prebytkom 2,64 mil. eur a bilancia v metodike ESA 2010 je navrhovaná v sume 744 tis. eur.





Tlačová agentúra SR

Príjmy Tlačovej agentúry SR (ďalej len „TASR“) na rok 2016 sa navrhujú vo výške 4,66 mil. eur a v porovnaní so schváleným rozpočtom roku 2015 rastú o 260 tis. eur, 
t. j. o 5,90 % z dôvodu očakávaných vyšších príjmov z predaja spravodajstva. 

Návrh výdavkov subjektu na rok 2016 v zásade zachováva úroveň schváleného rozpočtu roku 2015 (nárast o 112 tis. eur, t. j. o 2,76 %). 

Celková bilancia TASR vo výške 474 tis. eur predstavuje mierne zlepšenie oproti rozpočtu 2015 (o 147 tis. eur) a prebytok v metodike ESA 2010 je rozpočtovaný v sume 
147 tis. eur.

Úrad pre dohľad nad výkonom auditu

Príjmy Úradu pre dohľad nad výkonom auditu (ďalej len „ÚDVA“) na rok 2016 sú navrhnuté vo výške 1,31 mil. eur. V porovnaní so schváleným rozpočtom na rok 2015 sa príjmy rozpočtujú na približne rovnakej medziročnej úrovni. 

Návrh výdavkov ÚDVA na rok 2016 sa rozpočtuje vo výške 785 tis. eur. V porovnaní so schváleným rozpočtom na rok 2015 sa výdavky rozpočtujú na rovnakej medziročnej úrovni. 

Celkový prebytok v roku 2016 je rozpočtovaný vo výške 529 tis. eur a v metodike ESA 2010 je navrhnutý prebytok vo výške 3,5 tis. eur.

Audiovizuálny fond

Príjmy Audiovizuálneho fondu (ďalej len „AVF“) na rok 2016 sú navrhované vo výške 10,2 mil. eur, z toho predstavuje transfer zo štátneho rozpočtu sumu 4,0 mil. eur. Návrh príjmov AVF v porovnaní so schváleným rozpočtom roku 2015 (10,4 mil. eur) klesá o 279 tis. eur, t. j. o 2,67 %. 

Výdavky AVF rastú o 122 tis. eur na úroveň 7,50 mil. eur, z toho sa bežné výdavky navrhujú v sume 6,65 mil. eur, kapitálové výdavky v sume 355 tis. eur a pôžičky z prostriedkov fondu v sume 500 tis. eur. 

Celková bilancia AVF je rozpočtovaná vo výške 2,65 mil. eur a v metodike ESA 2010 sa v roku 2016 predpokladá vyrovnané hospodárenie.

Kancelária Rady pre rozpočtovú zodpovednosť

Príjmy Kancelárie rady pre rozpočtovú zodpovednosť (ďalej len „KRRZ“) na rok 2016 sa navrhujú vo výške 1,428 mil. eur. V porovnaní so schváleným rozpočtom príjmov na rok 2015 príjmy klesajú o 88 tis. eur, čo predstavuje pokles o 5,8 % najmä z dôvodu poklesu prostriedkov z minulých rokov.

Návrh výdavkov KRRZ na rok 2016 sa rozpočtuje vo výške 1,214 mil. eur. V porovnaní so schváleným rozpočtom na rok 2015 klesajú výdavky o 9 tis. eur, čo predstavuje pokles o 1 % najmä z dôvodu poklesu bežných výdavkov na tovary a služby a kapitálových výdavkov. 

Celkový prebytok KRRZ v roku 2016 je rozpočtovaný vo výške 214 tis. eur, v metodike ESA 2010 je navrhnutý prebytok vo výške 86 tis. eur.

Železnice SR 

Príjmy Železníc SR (ďalej len „ŽSR“) sa navrhujú na rok 2016 v sume 780 mil. eur
a v porovnaní so schváleným rozpočtom roku 2015 sú nižšie o 244 mil. eur, t. j. o 23,8 %. 
Na uvedenom znížení príjmov sa podieľajú nedaňové príjmy, ktoré v porovnaní
so schváleným rozpočtom roku 2015 sú nižšie o 22,3 mil. eur, príjmy z transferov sú nižšie o 188 mil. eur (z toho zo zdrojov EÚ o 142 mil. eur, zo spolufinancovania o 24,9 mil. eur a z prostriedkov štátneho rozpočtu o 21,7 mil. eur) a zostatok prostriedkov z predchádzajúceho roka je nižší o 33,0 mil. eur.

Výdavky ŽSR sa navrhujú na rok 2016 v sume 719 mil. eur a v porovnaní
so schváleným rozpočtom roku 2015 sú nižšie o 211 mil. eur, t. j. o 22,7 % z dôvodu poklesu bežných výdavkov o 8,93 mil. eur a kapitálových výdavkov o 202 mil. eur.

Celkový prebytok prostriedkov ŽSR na rok 2016 predstavuje 61,2 mil. eur a 
v metodike ESA 2010 na rok 2016 sa predpokladá vyrovnané hospodárenie.

Národná diaľničná spoločnosť, a. s. 

Príjmy Národnej diaľničnej spoločnosti, a. s. (ďalej len „NDS“) sa navrhujú na rok 2016 v sume 1,01 mld. eur a v porovnaní so schváleným rozpočtom roku 2015 sú vyššie o 133 mil. eur, t. j. o 15,0 %. Na uvedenom zvýšení príjmov sa podieľajú najmä príjmy
z transferov, ktoré v porovnaní so schváleným rozpočtom roku 2015 sú vyššie o 174 mil. eur (z toho zo zdrojov EÚ o 121 mil. eur, zo zdrojov spolufinancovania o 24,2 mil. eur a z prostriedkov štátneho rozpočtu o 28,6 mil. eur).
 
Výdavky NDS sa navrhujú na rok 2016 v sume 1,0 mld. eur a v porovnaní
so schváleným rozpočtom roku 2015 sú vyššie o 172 mil. eur, t. j. o 20,8 %. Bežné výdavky klesajú o 35,5 mil. eur, najmä v oblasti tovarov a služieb. Kapitálové výdavky rastú o 
208 mil. eur, z dôvodu nárastu kapitálových transferov z prostriedkov EÚ, spolufinancovania  a štátneho rozpočtu celkovo o 174 mil. eur a z vlastných zdrojov o 33,6 mil. eur.

Celkový prebytok prostriedkov NDS na rok 2016 predstavuje 13,9 mil. eur a prebytok v ESA 2010 na rok 2016 predstavuje 35,9 mil. eur.

Agentúra pre núdzové zásoby ropy a ropných výrobkov

Príjmy Agentúry pre núdzové zásoby ropy a ropných výrobkov (ďalej len „Agentúra“) na rok 2016 sa navrhujú v sume 106 mil. eur a v porovnaní so schváleným rozpočtom na rok 2015 sú vyššie o 4,45 mil. eur, t. j. o 4,36 % z dôvodu zvýšenia príjmov z povinného poplatku za udržiavanie núdzových zásob ropy a ropných výrobkov o 7,69 mil. eur.

Výdavky Agentúry na rok 2016 sa navrhujú v sume 43,6 mil. eur a v porovnaní so schváleným rozpočtom na rok 2015 sú nižšie o 6,02 mil. eur, t. j. o 12,1 % z dôvodu zníženia výdavkov na splácanie úrokov a ostatné platby súvisiace s návratnou finančnou výpomocou o 6,12 mil. eur.

Celkový prebytok prostriedkov Agentúry na rok 2016 predstavuje 62,8 mil. eur a prebytok v metodike ESA 2010 na rok 2016 predstavuje 10,5 mil. eur.

Fond na podporu vzdelávania

Príjmy Fondu na podporu vzdelávania (ďalej len „FnPV“) na rok 2016 sa navrhujú v sume 8,89 mil. eur, z toho nedaňové príjmy v sume 1,02 mil. eur, príjmy zo splátok tuzemských úverov a pôžičiek v sume 5,0 mil. eur a 2,87 mil. eur zostatok prostriedkov z predchádzajúceho roka. 

Výdavky FnPV na rok 2016 sa navrhujú v sume 7,83 mil. eur, z toho bežné výdavky vo výške 825 tis. eur a kapitálové v sume 2,0 tis. eur. Na poskytnutie pôžičiek pre študentov vysokých škôl a pedagógov sa rozpočtuje suma 7,0 mil. eur.

Celkový prebytok prostriedkov FnPV na rok 2016 predstavuje 1,06 mil. eur a v metodike ESA 2010 sa v roku 2016 predpokladá prebytok 195 tis. eur.

Exportno – importná banka SR

Príjmy Exportno – importnej banky (ďalej len „Eximbanka“) na rok 2016 sú navrhnuté vo výške 1,21 mld. eur, z čoho najväčšiu časť tvoria príjmy zo splátok istiny úverov klientom banky a termínovaných úverov na medzibankovom trhu v sume 
1,12 mld. eur.

Návrh výdavkov Eximbanky na rok 2016 sa rozpočtuje vo výške 1,17 mld. eur, z čoho najväčšiu časť tvoria výdavky na financovanie úverov klientom, termínovaných vkladov 
a realizáciu bankových záruk v sume 1,15 mld. eur. Výdavky smerujú najmä na podporu slovenského exportu prostredníctvom bankových a poisťovacích aktivít a záruk. 

Celkový prebytok v roku 2016 je rozpočtovaný vo výške 46,1 mil. eur a v metodike ESA 2010 je navrhnutý prebytok vo výške 63 tis. eur.

Recyklačný fond 
 
Príjmy Recyklačného fondu (ďalej len „RF“) na rok 2016 sa navrhujú v sume          57,4 mil. eur, z toho nedaňové príjmy sú rozpočtované vo výške 8,89 mil. eur a 48,5 mil. eur predstavuje zostatok prostriedkov z predchádzajúceho roka. 
 	
Výdavky RF na rok 2016 sa navrhujú v sume 15,9 mil. eur, z toho bežné výdavky v sume 10,4 mil. eur a kapitálové vo výške 5,5 mil. eur. Výdavky fondu sú určené predovšetkým na zabezpečenie zberu a zhodnotenia odpadov, spracovania starých vozidiel, ako aj na finančnú podporu obciam a ich združeniam za separovanie odpadu a jeho odovzdávania na ďalšie zhodnotenie.
 
Celkový prebytok prostriedkov RF na rok 2016 predstavuje 41,5 mil. eur a v metodike ESA 2010 sa v roku 2016 predpokladá schodok vo výške 7 mil. eur. Návrh rozpočtu príjmov a výdavkov RF je spracovaný v zmysle legislatívy platnej v čase prípravy východísk rozpočtu verejnej správy na roky 2016 až 2018.



Štátne finančné aktíva
  
Celkové príjmy štátnych finančných aktív (ďalej len „ŠFA“) na rok 2016 sú rozpočtované v sume 245,4 mil. eur. V porovnaní so schváleným rozpočtom na rok 2015 sú nižšie o 1 048,3 mil. eur, a to najmä z dôvodu, že v roku 2015 sa očakávajú jednorazové príjmy z predaja aktív štátu vo výške 1 mld. eur. V roku 2015 sa tiež rozpočtuje mimoriadna splátka návratnej finančnej výpomoci od ŽS Cargo Slovakia, a. s. vo výške 78,2 mil. eur. Daňové príjmy z osobitného odvodu vybraných finančných inštitúcií medziročne rastú 
o 5,6 mil. eur a daňové príjmy z osobitného odvodu z podnikania v regulovaných odvetviach rastú medziročne o 24,7 mil. eur. V roku 2016 by mali byť realizované príjmy zo splácania návratných finančných výpomocí od mesta Žilina (11,7 mil. eur), mesta Košice (0,5 mil. eur) a od spoločnosti MH Invest (2,7 mil. eur).

Celkové výdavky ŠFA rozpočtované na rok 2016 v sume 10,1 mil. eur sú v porovnaní so schváleným rozpočtom na rok 2015 nižšie o 31,7 mil. eur. V roku 2015 sa rozpočtuje účasť na zvýšení základného imania Medzinárodnej banky pre obnovu a rozvoj (4,6 mil. eur), Európskej investičnej banky (6,5 mil. eur), Nemocnice Sv. Michala (4,5 mil. eur) a príspevok na doplnenie zdrojov pre Medzinárodné združenie pre rozvoj (2,5 mil. eur), ktoré sa v roku 2016 neopakujú. V roku 2016 sa predpokladá poskytnúť mestu Košice ďalšia časť schválenej návratnej finančnej výpomoci vo výške 8 mil. eur.

Transfer dividend realizovaných Fondom národného majetku SR do štátneho rozpočtu, ktorý v rovnakej výške ovplyvňuje príjmy a výdavky ŠFA medziročne klesá o 15,3 mil. eur.

Celkový prebytok ŠFA v roku 2016 na hotovostnej báze sa predpokladá na úrovni 235,3 mil. eur. Prebytok hospodárenia v metodike ESA 2010 predstavuje 229,0 mil. eur. 

5. [bookmark: _Toc273148229][bookmark: _Toc206478402][bookmark: _Toc211592393]Dlh verejnej správy 

Hrubý dlh verejnej správy[footnoteRef:1] dosiahol podľa  predbežných údajov ku koncu roka 2014 úroveň 53,6 % HDP[footnoteRef:2]. Prvýkrát od vypuknutia hospodárskej krízy v roku 2008 došlo k poklesu dlhu, ktorý sa medziročne znížil o 1 p.b. Za predpokladu naplnenia rozpočtových cieľov bude dlh ako podiel na HDP v celom prognózovanom období klesať až k hranici 
50-tich percent HDP v roku 2018. [1:  Všetky uvádzané hodnoty sú počítané v metodike, ktorá sa používa pri posudzovaní plnenia maastrichtského kritéria pre výšku hrubého dlhu verejnej správy – tzv. maastrichtský hrubý dlh verejnej správy. Dlh verejnej správy je vyjadrený ako podiel na HDP.]  [2:  Finálna výška dlhu notifikovaná Eurostatom bude zverejnená 21. 4. a môže sa odlišovať.  ] 

Na pokles dlhu v roku 2014 vplýval nižší ako rozpočtovaný hotovostný deficit štátneho rozpočtu, pozitívne využitie hotovostnej rezervy a splatenie úveru Agentúry pre núdzové zásoby ropy a ropných výrobkov (EOSA[footnoteRef:3]). V roku 2015 sa očakáva stabilizácia, resp. mierny pokles dlhu, podmienená najmä využitím hotovostných prostriedkov z predaja Slovak Telekomu. Vzhľadom na pokračujúcu konsolidáciu sa od roku 2017 predpokladá primárny prebytok (saldo verejnej správy očistené o úrokové náklady), ktorý spolu s ekonomickým rastom prispeje k poklesu dlhu.  [3:  Nová metodika ESA 2010 spôsobila zaradenie agentúry EOSA do verejného sektora, čím v roku 2013 vzrástol verejný dlh 
  o 520 mil. eur (0,7 % HDP).] 

Pre posúdenie vývoja skutočnej zadlženosti je vhodné sledovať aj vývoj čistého dlhu, vyjadrený ako hrubý dlh očistený o likvidné aktíva. Predbežný čistý dlh dosiahol na konci roku 2014 výšku 50,2 % HDP a od roku 2015 kopíruje priebeh hrubého dlhu. 

	Hrubý dlh verejnej správy (v % HDP, stav k 31.12.) 

	 
	2013 S
	2014 S
	2015 OS
	2016 N
	2017 N
	2018 N

	Hrubý dlh verejnej správy
	54,6
	53,6
	53,4
	52,8
	51,9
	50,3

	  - štátny dlh (bez vplyvu medzinár. 
    záväzkov)
	48,6
	48,1
	48,2
	48,0
	47,4
	46,2

	  - podiel SR na dlhu EFSF
	2,6
	2,7
	2,6
	2,5
	2,4
	2,2

	  - vklad do ESM
	0,7
	0,9
	0,9
	0,8
	0,8
	0,7

	  - dlh ostatných zložiek verejnej správy
	2,7
	1,9
	1,8
	1,5
	1,3
	1,1

	p.m. zmena hrubého dlhu
	2,5
	-1,0
	-0,2
	-0,6
	-0,9
	-1,6

	p.m. čistý dlh
	48,2
	50,2
	49,8
	49,3
	48,1
	46,4

	
	
	
	
	
	Zdroj: MF SR



K zmene dlhu verejnej správy prispieva najmä výška hotovostného deficitu štátneho rozpočtu, ktorý je nutné refinancovať. V roku 2014 dosiahol hotovostný schodok štátneho rozpočtu 2,9 mld. eur. Výraznejší pokles sa očakáva od roku 2016 na úroveň 
2,2 mld. eur v dôsledku pokračujúcej konsolidácie. V rokoch 2017 a 2018 uvažuje dlhová prognóza s dodatočnými opatreniami na dosiahnutie cieľových schodkov rozpočtu verejnej správy[footnoteRef:4]. [4:  Aktuálny fiškálny rámec obsahuje v rokoch 2017 a 2018 nešpecifikované opatrenia. Pre účely prognózy dlhu sa prijal predpoklad, že sa bude konsolidovať na úrovni štátneho rozpočtu.] 

Väčšina ostatných vplyvov pôsobí v smere znižovania dlhu. Významným faktorom je financovanie zo Štátnej pokladnice. V roku 2015 sa predpokladá príjem z plánovaného predaja menšinového podielu v Slovak Telekome s hotovostným vplyvom vo výške 
1 mld. eur (1,3 % HDP). Štátny podiel sa bude pravdepodobne predávať na kapitálovom trhu, pričom predaj by mal byť ukončený do leta 2015.

Z medzinárodných záväzkov Slovenska voči Európskemu nástroju finančnej stability (EFSF) a  Európskemu mechanizmu pre stabilitu (ESM) sa na roky 2016 až 2018 nepredpokladajú ďalšie vplyvy na verejný dlh. Dlh Slovenska bol v rokoch 2012 a 2013 výrazne ovplyvnený záväzkami EFSF, ktoré vznikli v súvislosti s poskytnutím finančnej pomoci programovým členským krajinám. EFSF nebude vstupovať do nových finančných programov, ale bude pokračovať v spravovaní splácania záväzkov dlžníckych krajín. Až do tejto doby budú záväzky EFSF priamo ovplyvňovať výšku hrubého dlhu podľa podielu Slovenska na EFSF. V prípade ESM znižujú vklady disponibilné prostriedky Štátnej pokladnice využiteľné pre financovanie potrieb štátu, čím prispievajú nepriamo k nárastu dlhu. 

Do výpočtu dlhu vstupujú aj metodické úpravy[footnoteRef:5] ako diskont pri emisii a pri splatení dlhopisov. Celkový vplyv oboch faktorov znižuje dlh v rokoch 2014 a 2015. Od roku 2016 prevláda vplyv vyššieho emisného diskontu z dôvodu odrazenia sa úrokových sadzieb od dna. [5:  Diskont pri emisii štátnych dlhopisov a štátnych pokladničných poukážok zvyšuje dlh, keďže v okamihu emisie dlhopisov narastú záväzky štátu o menovitú hodnotu dlhopisov. Štát však získava v hotovosti nižšiu sumu (zníženú o diskont). Naopak, diskont pri splatení štátnych dlhopisov znižuje dlh. Dôvodom je, že k nárastu dlhu dochádza už pri emisii dlhopisov, a to v nominálnej hodnote dlhopisu a nie pri ich splatení.] 

 
V novej metodike ESA 2010 došlo k zaradeniu agentúry EOSA do verejného sektora, pričom celkové úvery EOSA zvýšili verejný dlh v roku 2013 o 520 mil. eur (0,7 % HDP). Koncom roku 2014 bol splatený úver voči konzorciu bánk zo štátnych finančných aktív, čím sa znížilo verejné zadlženie.

Ostatné zmeny v prognóze dlhu súvisia s kurzovými rozdielmi a zmenou vkladov klientov v Štátnej pokladnici mimo okruhu verejnej správy.


	Vplyv na zmenu hrubého dlhu verejnej správy (v mil. eur) 

	 
	2013 S
	2014 S
	2015 OS
	2016 N
	2017 N
	2018 N

	A. Hrubý dlh verejnej správy (k 1.1.)
	37 618
	40 179
	40 297
	41 289
	42 928
	44 484

	B. Celková medziročná zmena hrubého dlhu VS
	2 561
	118
	992
	1 639
	1 556
	1 120

	 - deficit ŠR na hotovostnom princípe
	2 023
	2 923
	2 682
	2 223
	1 682
	1 186

	 - prostriedky ŠP využité pre financovanie potrieb štátu
	-463
	-2 377
	-1 575
	-529
	-207
	-244

	 - podiel SR na dlhu EFSF
	401
	102
	19
	0
	0
	0

	 - vklady Slovenska do ESM
	264
	132
	0
	0
	0
	0

	 - emisný diskont
	51
	6
	40
	120
	257
	295

	 - diskont pri splatnosti
	-68
	-113
	-86
	-66
	-67
	-6

	 - zadlženie ostatných subjektov VS
	318
	-521
	-101
	-105
	-106
	-108

	z toho: ŽSR
	-131
	-1
	0
	0
	0
	0

	z toho: NDS
	-37
	-37
	-37
	-37
	-37
	-37

	z toho: EOSA
	520
	-520
	0
	0
	0
	0

	z toho: Dopravné podniky obcí
	-
	85
	-1
	-4
	-6
	-7

	 - ostatné
	35
	-35
	14
	-3
	-3
	-3

	C. Hrubý dlh verejnej správy (k 31.12.)
	40 179
	40 297
	41 289
	42 928
	44 484
	45 604

	v % HDP
	54,6
	53,6
	53,4
	52,8
	51,9
	50,3

	Pozn.: Plusové položky zvyšujú dlh verejnej správy k 31.12. príslušného roku, mínusové položky dlh znižujú.
	Zdroj: MF SR

